Urbárska spoločnosť, pozemkové spoločenstvo Koromľa, 072 62 Koromľa

Č. p.: 13/2022 Koromľa 08. 02. 2022

Neschvaľujem – schvaľujem

\_\_\_\_\_\_\_\_\_\_\_\_\_\_\_\_\_\_\_\_

Predseda dozornej rady

Ing. Ján Pirč

Správa o činnosti US PS koromľa za rok 2021

* V roku 2021 bolo vyťažených 2.150 m3 drevnej hmoty. Z toho 201,72 m3 bolo spracované podielnikmi v samovýrobe dreva. Ťažbu vykonávali pracovné skupiny: Kostič, Hadvab a Bercik v sume 11 €/1m3 a 12 €/1m3 pri ťažbe v prebierkach do 50 rokov a pri spracovaní kalamity. Spolu vyťažili 1948,28 m3 drevnej hmoty.
* Drevnú hmotu sme predávali nasledujúcim odberateľom:
* Narratio, s.r.o.
* Bartolomej Tóth – Tobex, drevovýroba Zatin
* AGROLOV – Levice, s.r.o.
* BIG Block, s.r.o.
* Obec Leles
* FOREST PLUS, s.r.o. Bela nad Cirochou
* Povix spol. s.r.o. Snina
* Ťažba vykonaná v roku 2021 bola vyznačená lesným hospodárom Ing. J. Saxunom.
* Vykonané prerezávky v roku 2021 – 9,65 ha
	+ - Farár obce Koromľa požiadal US PS Koromľa o poskytnutie finančného príspevku na knihu o našej obci. Po prerokovaní s členmi výboru bola odsúhlasená suma vo výške 200 €.
		- Na žiadosť OLH boli zakúpené a vysadené sadenice v množstve 1000 ks smrekovca opadavého a 1000 ks smreka obyčajného. Sadenice boli vysadené na pripravené plochy, ktoré určil OLH.
		- Výška odplaty Štátnou ochranou prírody pre našu spoločnosť za zmluvnú starostlivosť predstavuje sumu vo výške 19,454,78 € pri dodržaní podmienok vyplývajúcich z opatrení. Uvedená suma nám bola pripísaná na účet 07.09.2021. Z navýšenia uvedených prostriedkov na náš účet výbor US odsúhlasil investovať časť finančných prostriedkov do úpravy l. c. Gazd. Grúnik v roku 2021 a v roku 2022 a časť z nich rozdeliť na dividendy.
		- Našej spoločnosti bol doručený LHP a mapy
		- 19.08.2021 naša spoločnosť mala tematickú protipožiarnu kontrolu – bez nedostatkov
		- V priebehu roka sme mali voči odberateľom aj pohľadávky.

Obec Leles dlžná 5.436 €, bola im zaslaná I. upomienka a následne bola dlžná suma pripísaná na náš účet

* AGROLOV – s.r.o., bol dlžný 5.188,90 €, po uplynutí splatnosti spoločnosti bola zaslaná I. ,II. upomienka, pokus o zmier, predžalobná výzva a následne na Agrolov – Levice s.r.o. bola našou spoločnosťou podaná dňa 07.10.2021 Žaloba na Okresný Súd Levice, pre nezaplatenie 5.188,90 €. K žalobe bolo priložených 10 príloh na 19 stranách.

Následne konateľ uvedenej spoločnosti telefonicky požiadal o možnosť splácať pohľadávku vo výške 5.188,90 € po častiach, na základe dohodnutého splátkového kalendára. Výbor s uvedeným návrhom súhlasil s podmienkou, že 1. splátka vo výške 1.188,90 .- € bude pripísaná na účte našej spoločnosti najneskôr do 10.12.2021 a nasledujúce splátky budú pripísané na účet do 10.03.2022 z dôvodu vyplácania dividend v uvedenom období :

2. splátka vo výške 1.500.- € do 10.01.2022

3. splátka vo výške 1.500.- € do 10.02.2022

4. splátka vo výške 1.000.- € do 10.03.2022

Pri nedodržaní uvedených splátok bude na konateľa vyššie uvedenej spoločnosti podané trestné oznámenie, pre podvod § 221 a zvýhodňovanie veriteľa, § 240 Trestného zákona.

* Výbor US schválil vyhotovenie tabúľ , ktoré budú umiestnené pri lesnej ceste G. Grúnik. Na jednej bude mapa našej spoločnosti s vysvetlivkami, na druhej článok k lesu a ďalšia s ďakovným nápisom / Spoluvlastníci – Urbárska spoločnosť, poz. spol. Koromľa týmto krížom ďakujú bohu za to, že im boli tieto pozemky vrátené po roku 1989/ bude umiestnená na mramorovej doske pri krížu, ktorý je umiestnený pod chatou Lázy.
* Na Okresný úrad Sobrance Katastrálny odbor bola dňa 10.09.2021 zaslaná žiadosť na zmenu druhu pozemkov z TTP na les
* Na CSM – Stav s.r.o. bola zaslaná objednávka na opravu lesnej cesty. Uvedená spoločnosť vykonala opravu lesnej cesty na dvoch úsekoch. Prácu prevzal predseda US a člen výboru Ján Medviď. Za uvedené práce spoločnosť fakturovala 2.069,20 €. Maroš Medviď vykonal prehĺbenie a úpravu priekop a krajníc pri lesnej ceste. 200.- € za uvedené práce mu vyplatila PS Viničky v Koromli a našej spoločnosti Maroš Medviď fakturoval 320.- €. Spolu našu spoločnosť úprava lesnej cesty stála 2.389,20 €.

Výbor US rozhodol časť nákladov žiadať preplatiť od susedných lesných spoločností a majiteľov lesov podľa ha.:

US Kolibabovce 46,87 ha x 2 € = 93.74 € x 20 % DPH = 112,49 €

/ 2 € za využívanie lesnej cesty, zvážnic a skladov/

LESJAMESO s.r.o. 39,53 ha x 1 € x 20 % DPH = 47,44 €

/ Za využívanie lesnej cesty/.

REVITAL PLUS s.r.o. 54,82 ha x 1 € x 20 % DPH = 65,78 €

/ Za využívanie lesnej cesty/ je na účte našej spoločnosti

Brandabura Václav 19,14 ha x 1 € x 20 % DPH = 22,97 €

/ Za využívanie lesnej cesty/

Lesná spol. Porúbka 165,33 ha x 1,30 € =214,93 € x 20 % DPH =257,91€

/ 1,30 € za využívanie lesnej cesty a skladov/

Vojnatina 53,79 ha x1 € x 20 % DPH = 64,55 €

Pre našu spoločnosť sa vrátilo na náš účet 571,14 € s DPH.

Pri nesúhlasnom stanovisku niektorého zo subjektov uhradiť vyššie uvedenú čiastku by boli rampy uzamknuté a prejazd našou lesnou cestou by bol spoplatnený sumou, ktorú navrhne a schváli výbor našej spoločnosti.

* Predpoklad priemernej ťažby na každý kalendárny rok podľa LHP/ z toho cca 200 m3 bude vykázaných na samovýrobu/ je vyťažiť 2.200 až 2.300 m3.

Predaj drevnej hmoty bol realizovaný nasledovne:

Bk – guľatina / 55 € - 46,30 m3, 60 € - 169,98 m3, 62 € - 136,19 m3,68 € - 25,66 m3, 70 € - 28,83 m3 a 75 e – 30,87 m3

Bk - vláknina / 34 € - 852,97 m3, 36 € - 76,81 m3, / 38 € - 146,95 m3, 39 € - 207,24 m3 a

40 € - 8,00 m3

Spolu1.730,76 m3

DB – sur. kmene /110 € -34,25 m3

DB- guľatina /260 € - 12,36 m3, 210 € - 15,48 m3 a 160 € - 41,20 m3

DB - vláknina / 32 € - 41,74 m3 a 34 € - 4,90 m3 /

Spolu: 149,93 m3

Borovica – sur. kmene/ 100 € – 45,30 m3

Borovica vláknina / 48 € - 22,29 m3

Spolu : 67,59 m3

**Spolu : 1.948,28 m3**

Predseda US PS Koromľa vyslovil všetkým členom výboru, predsedovi dozornej rady a jej členom poďakovanie za vykonanú prácu..

Zapísal: JUDr. Emil Nebesník